Luister: Nicola Breytenbach vertel van ‘Free State’https://rak2.spens.co.za/radio/2016/nicola-breytenbach-2016-04-26.mp3 Free State. Foto: Facebook via Nicola Breytenbach Die internasionale model en aktrise Nicola Breytenbach is binnekort te sien in die nuwe Suid-Afrikaanse fliek Free State wat die storie vertel van ŉ Indiërman en ŉ wit vrou wat verlief raak tydens die apartheidsjare in Suid-Afrika. Nicola het aan Maroela Media vertel dié rol met diepte het haar byna onmiddellik geïnteresseer. “Omdat dit ŉ redelik omstrede rol is en teen ŉ spesifieke agtergrond afspeel, was dit vir my baie vernuwend en lekker om die storie oor apartheid op so ŉ wyse te vertel,” het sy gesê. “Dit gee ŉ ander blik op apartheid. Mense weet baie van die politiek en so, maar nie altyd van die liefdesverhale nie.” Sy sê in Free State wou sy deur middel van die karakter wat sy vertolk die storie vertel van verskillende kulture in Suid-Afrika en hoe hulle gelewe het en mekaar beïnvloed het in die apartheidsjare. “Mense dink nie altyd aan iets anders as politiek wanneer hulle aan apartheid dink nie, maar daar was ook mooi liefdesverhale.” Die fliek is reeds vertoon in lande soos Kanada en Indië. “Dit was ongelooflik hoe die mense gereageer het op die storie. Mense was baie beïndruk met die vertelling van die storie en het selfs gesê dit dien as leerskool vir die verskeidenheid van kulture in Suid-Afrika.” Free State begin op 27 April landwyd in teaters draai. Besoek Free State se Facebook-blad. Besoek ook Nicola se Facebook-blad.